CELEX: E2014P0022
Language: sl
Date: 2014-11-10 00:00:00
Title: Tožba skupine DB Schenker proti Nadzornemu organu Efte, vložena 10. novembra 2014 (Zadeva E-22/14)

15.1.2015   
            
            
               SL
            
            
               Uradni list Evropske unije
            
            
               C 11/17
            
         Tožba skupine DB Schenker proti Nadzornemu organu Efte, vložena 10. novembra 2014
   (Zadeva E-22/14)
   (2015/C 11/07)
   Podjetja Schenker North AB, Schenker Privpak AB in Schenker Privpak AS (skupaj „skupina DB Schenker“), ki jih zastopa odvetnik Jon Midthjell, Advokatfirmaet Midthjell AS, Grev Wedels plass 5, 0151 Oslo, Norveška, so 10. novembra 2014 pri Sodišču Efte vložila tožbo proti Nadzornemu organu Efte.
   Tožeče stranke Sodišču Efte predlagajo, naj:
   
               1.
            
            
               odločbo Nadzornega organa Efte z dne 9. septembra 2014 v zadevi št. 75697 (DB Schenker) razglasi za nično;
            
         
               2.
            
            
               Nadzornemu organu Efte in vsem morebitnim intervenientom naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Tožeče stranke Schenker North AB in Schenker Privpak AB s sedežem na Švedskem ter Schenker Privpak AS s sedežem na Norveškem so del skupine DB Schenker, globalnega podjetja v lasti Deutsche Bahn AG, ki je dejavno na področju špedicije in logistike.
            
         
               —
            
            
               Sodišče Efte je s sodbo z dne 7. julija 2014 v zadevi E-5/13, DB Schenker proti Nadzornemu organu Efte, razglasilo za nično odločbo Nadzornega organa Efte z dne 25. januarja 2013 v zadevi št. 73075 (DB Schenker) v delu, v katerem je z njo zavrnjen popolni ali delni vpogled na podlagi člena 4(4) in (6) Pravil o javnem dostopu do dokumentov iz leta 2012 v dokumentacijo iz spisov, na podlagi katerih je bila sprejeta Odločba Nadzornega organa Efte št. 321/10/COL (Norway Post – program zvestobe/popustov), ter vpogled v popolno različico Odločbe Nadzornega organa Efte št. 321/10/COL.
            
         
               —
            
            
               Skupina DB Schenker je 17. julija 2014 po elektronski pošti prejela dopis Nadzornega organa Efte, s katerim jo je obvestil, da je spet sprejel odločitev o zavrnitvi vpogleda skupini DB Schenker v sporne dokumente. Skupina DB Schenker je bila pozvana, naj vloži potrdilno prošnjo, če želi, da Nadzorni organ Efte ponovno prouči svoje stališče.
            
         
               —
            
            
               Skupina DB Schenker je Nadzornemu organu Efte 27. avgusta 2014 poslala potrdilno prošnjo. Nadzorni organ Efte je 9. septembra 2014 skupini DB Schenker po elektronski pošti poslal izvod odločbe, s katero je bil skupini DB Schenker ponovno zavrnjen popolni ali delni vpogled na podlagi člena 4(4) in (6) Pravil o javnem dostopu do dokumentov iz leta 2012 v isto dokumentacijo, tj. dokumentacijo iz spisov, na podlagi katerih je bila sprejeta Odločba Nadzornega organa Efte št. 321/10/COL (Norway Post – program zvestobe/popustov), ter vpogled v popolno različico Odločbe Nadzornega organa Efte št. 321/10/COL. Skupina DB Schenker predlaga razglasitev ničnosti te odločbe v skladu s členom 36 Sporazuma o nadzornem organu in sodišču.
            
         Tožeče stranke zatrjujejo, da je Nadzorni organ Efte:
   
               —
            
            
               prekršil izjemo o poslovnih interesih iz člena 4(4) Pravil o javnem dostopu do dokumentov iz leta 2012 in obveznost varovanja poslovne skrivnosti iz člena 122 Sporazuma EGP, člena 14(4) Sporazuma o nadzornem organu in sodišču ter člena 28(2) poglavja II Protokola št. 4 k Sporazumu o nadzornem organu in sodišču ter s tem protipravno onemogočil dostop do spornih dokumentov v nasprotju s pravico do javnega dostopa do dokumentov iz člena 2(1) Pravil o javnem dostopu do dokumentov iz leta 2012;
            
         
               —
            
            
               prekršil izjemo o prevladujočem javnem interesu iz člena 4(4) in (6) Pravil o javnem dostopu do dokumentov iz leta 2012 ter s tem protipravno onemogočil dostop do spornih dokumentov v nasprotju s pravico do javnega dostopa do dokumentov iz člena 2(1) Pravil o javnem dostopu do dokumentov iz leta 2012.